**כללי זהירות ובטיחות – מחלת הכלבת**

**תושבים יקרים,**

**מחלת הכלבת היא מחלה חשוכת מרפא ומסכנת חיים.   
כל יונק עלול לחלות בכלבת ולהדביק בעלי חיים ובני אדם על ידי נשיכה או שריטה.  
לא רק כלבים וחיות בר - גם חתולים יכולים להעביר את מחלת הכלבת.  
כדי למנוע הידבקות והתפשטות של המחלה באזורנו, חשוב מאוד שתקפידו על הכללים הבאים:**

* באופן רגיל, תנים וחיות בר אחרות שומרים מרחק מבני אדם. לעומת זאת, התנהגותן של חיות נגועות אינה שגרתית והן עלולות לתקוף. בכל מקרה של זיהוי התנהגות חריגה של בעל חיים, יש לדווח במהירות אל מוקד המועצה בטל'  
  09-8973303/4, 09-8981683 או לפקח רשות שמורות הטבע, אסף קפלן:  
  053-7762238.
* בכל מקרה של נשיכה או שריטה על ידי כלב, חתול או כל יונק אחר יש לשטוף את המקום במים ובסבון ולהגיע במהירות ללשכת הבריאות האזורית בנתניה, רחוב ויצמן 23. טלפון: 09-8300111. במידה והלשכה סגורה, יש לפנות ישירות לחדר מיון.
* בהתאם לחוק: אין לשחרר כלב לחופשי מחוץ לבית, ללא רצועה, כדי למנוע הידבקות של הכלב במחלה.
* אין להשאיר לחיות מחמד מזון ומים בכלים פתוחים מחוץ לבית. מוטב להאכילם בשעות היום ולא בשעות הלילה - השעות שבהן חיות הבר פעילות.
* אין להשאיר אשפה גלויה. יש לפנותה לפחי אשפה ולסגור אותם היטב.
* יש להסביר לילדים כי אסור ללטף חתולי רחוב ו/או כלבים משוטטים ולשחק עמם מחשש להידבקות במחלת הכלבת.
* חסנו את כלביכם אחת לשנה, החל מגיל 3 חודשים, בהתאם לחוק. אנו ממליצים לחסן נגד כלבת גם את חתולי הבית. חיסונים מתבצעים במחלקה הווטרינרית במועצה - בכל יום חמישי, בין השעות 07:30-08:30 בבוקר.

**המועצה תמשיך לעדכן במידת הצורך ומבקשת לעקוב אחר הפרסומים בנושא.**  
  
 בברכה,

ד"ר אודי לבל  
 וטרינר המועצה